OpenLLM-France/wikimedia huggingface dataset:
# Emmanuelle Joly

Emmanuelle Joly Thomas (Paris, 1971ko ekainaren 2a -) surflari profesional lapurtarra da.
Historiako Euskal Herriko emakumezko surflaririk onena da. Frantses estatu mailan ere ezagunena eta txapelketarik gehien irabazi duena da. Bi eremu hauetan emakumezkoen surfaren aitzindarietakoa da.

## Kirol ibilbidea

* Munduko emakumezkoen Top 20an (WCT) egona.
* Frantses estatuko taldeko kidea 1991etik.

### Emaitzak

* 6 aldiz Europako txapelduna: 3 EPSAn (1998, 1999, 2003) eta 3 ISAn (1991, 1993, 1999).
* 4 aldiz frantses estatuko txapelduna: 1994, 1995, 1996, 1998.
* 4 aldiz txapeldunordea: 1999, 2001, 2002, 2004.
* 3.a 2006an, 5.a 2007an.
* 2007an "Euskal Kostalde eta Akitaniako" txapelduna.
* 3.a 1995eko Haleiwa Women Pro-n (Hawaii). Final erdietan 1999an
* 4.a 1998ko World Surfing Games-en eta 5.a 2004an.
* 1.a 2003ko WQS-n (Newquay, Ingalaterra, 5 izar; maila honetako proba bat irabazi duen euskal eta frantses estatuko herritar bakarra).
* Final laurdenetan 1996ko Jeffrey's Bay Pro-n (Hegoafrika).
* Final laurdenetan 2002ko US Open.
* Final erdietan 2003ko Durban Pro-n (Hegoafrika).
* Final laurdenetan 1993 eta 2004ko Lacanau Pro-n (La Canau, Okzitania).
* Final laurdenetan 2004ko Hossegor Pro-n (Òssagòr, Okzitania).
* Final erdietan 2004ko Newquaykoan.

## Jakingarriak

Surfean aritzeko bere spot kutunak "etxekoak" direla dio: Angelukoak eta Lafitenia Bidarten.
Beti surfarekin lotuta, bere lanbidea kirol honetan entrenatzaile pertsonala izatea da. Kazetari lanak ere egiten ditu: Surfeuses Magazine aldizkarian artikulua egin ohi du eta liburu bat idatzi du.
Bestelako kirol-abenturetan ere parte hartu du eta behin baino gehiagotan munduari bira eman dio.
Angeluko udal politikan bere saiakera egina du: 2001eko udal hauteskundeetan 2008tik auzapeza den Jean Espilondoren zerrendan joan zen; orduan Espilondok ez zuen irabazi eta herriko etxea Robert Villenaveren zerrendak hartu zuen.
Anekdotarako, Villenaverekin Nathalie Tauziat tenislaria kontseilari atera zen.
Bi seme-alabaren ama da.

## Bibliografia

* Emmanuelle Joly, Vincent Biard (egileak) eta Sylvaine Cazenave (argazkiak): Surfeuses: à la conquête des vagues, Éditions Surf Session, Angelu, 2007ko ekaina; 132 or. Emakumezko surflariez.

## Erreferentziak

* ↑ Ikus "Bibliografia"
* ↑ Ikus bere webgunean.

## Ikus, gainera

* Nathalie Tauziat

## Kanpo loturak

* Joly Seaskak antolatutako Euskarabiadan.
* (Ingelesez) (Frantsesez) Bere surf eskolako webgunea.
* (Frantsesez) Bere bloga.
* (Ingelesez) Jolyren argazkiak Angeluko Amodio Ganberan.
* (Gaztelaniaz) Euskal Herriko Surf Biltzarrak antolatutako txapelketa batean.
* Datuak: Q3052961
# Emmanuel Wanyonyi

Emmanuel Wanyonyi (Kapretwa, 2004ko abuztuaren 1a) Kenyako atleta da, 800 metroko lasterketan espezializaturikoa. 2024ko Parisko Olinpiar Jokoetan urrezko domina eskuratu zuen.

## Kirol ibilbidea

2021ean munduko gazte mailako txapelduna izan zen. 2023an Munduko txapelketan zilarrezko domina lortu zuen eta Diamanteen Ligan txapelduna izan zen.
2024ko Parisko Olinpiar Jokoetan txapeldun olinpikoa izan zen eta urte berean errepideko miliaren munduko errekorra ezarri zuen Alemanian, 3:54.56.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | 800 m |
| Munduko txapelketak ||||
| Urtea | Lekua | Domina | Proba |
| 2023 | Budapest Hungaria | 02 ! | 800 m |
| Diamanteen Liga ||||
| Urtea | Lekua | Domina | Proba |
| 2023 | | 01 ! | 800 m |
| Munduko Kros txapelketak ||||
| Urtea | Lekua | Domina | Proba |
| 2023 | Bathurst Australia | 01 ! | errelebo mistoa |

## Markak

* 800 m - 1:41.11 (Lausana, 2024)
* Errepide milia - 3:54.56 (Herzogenaurach, 2024) Munduko errekorra

## Erreferentziak

* ↑ «Emmanuel WANYONYI | Profile | World Athletics» worldathletics.org (Noiz kontsultatua: 2024-08-30).
* 1 2 (Ingelesez) bjm. (2024-08-11). «Emmanuel WANYONYI wins men’s 800m gold at the Paris 2024 Olympics» ANOCA (Noiz kontsultatua: 2024-08-30).
* ↑ (Ingelesez) Schlachter, Thomas. (2024-04-27). «Emmanuel Wanyonyi: Teenager breaks road mile world record on competitive debut» CNN (Noiz kontsultatua: 2024-08-30).

## Kanpo estekak

* Datuak: Q108198215
* Multimedia: Emmanuel Wanyonyi / Q108198215
# Emmanuelle (2024ko filma)

Emmanuelle 2024ko Audrey Diwan frantziar zinema zuzendariaren film erotikoa da, Emmanuelle Arsanen izen bereko eleberrian oinarrituta.
Filma Donostiako 72. Zinemaldia inauguratu zuen, irailaren 20an. Filma Sail Ofizialean eman zuten, eta Urrezko Maskorra lortzeko lehian izan zen.

## Sinopsia

Oharra: Atal honek istorio osoa edo amaiera argitzen du.
Galdutako plazer baten bila ari den emakume baten ingurukoa izango da istorioa. Hong Kongerako negozio bidaia batean, askotariko pertsonekin topatuko da; besteak beste, Keirekin, behin eta berriz saihestuko duen gizonarekin.

## Aktoreak

* Noémie Merlant : Emmanuelle
* Naomi Watts
* Jamie Campbell Bower
* Will Sharpe
* Anthony Wong Chau-sang
* Carole Franck
* Isabella Wei : hoteleko langilea
* Adam Tin-Nam Pak : Mr. Bao
* Chacha Huang
* Bianca Lau
* Andrea Dolente : Giacomo
* Hu Kai : emazte gaztea
* Txomin Vergez

## Erreferentziak

* 1 2 «Audrey Diwanen 'Emmanuelle' filmarekin hasiko da Donostiako 72. Zinemaldia» Berria 2024-05-07 CC BY-SA 4.0 lizentziapean.

## Kanpo estekak

* Datuak: Q112054990
# Ervie

Ervie, Eskoziako herri txiki bat da, Dumfries eta Galloway eremu administratiboan.

## Kanpo estekak

* Datuak: Q20887002
# Erve

Erve Italiako udalerri bat da. Leccoko probintzian kokatuta dago, Lombardia eskualdean. 674 biztanle ditu, 6,2 kilometro koadroko azaleran banatuta.

## Mugakideak

Ervek honako udalerri hauekin egiten du muga:
Calolziocorte Carenno Lecco Vercurago Brumano Sant'Omobono Terme

## Kanpo estekak

* Datuak: Q42819
* Multimedia: Erve (Italy) / Q42819
# Erupzio stronboliar

Erupzio stronboliarra erupzio leherkorrak dituen bolkanismo bat da, eta erupzio horiek hedadura aldakorreko barealdiez bereizita daude.
Leherketa bakoitzaren prozesua magmak berak askatutako gas-burbuila baten bilakaerari dagokio. Erupzio horiek sortzen dituzten produktu piroklastikoak, bonbak, lapilliak eta errautsa dira, eta, oro har, lurretik gutxi isurtzen diren biltegiak eta altuera jakin bateko aparatu bolkanikoak sortzen dituzte.
Labaren tenperatura 1000º C-tik beherakoa izaten da, eta hori geruza-sumendi batetik dator, hau da: kono bolkanikoa sumendiak egindako erupzioetatik ateratako laba solidotuak sortu duela.
Bere izena Eolia uharteetako Estromboli sumenditik dator, Sizilia uhartetik gertu dagoen artxipelago txikitik, Italian.

## Erreferentziak

* ↑ Geologia : hiztegi entziklopedikoa. Elhuyar [1998?] ISBN 84-87114-45-8. PMC 42959044. (Noiz kontsultatua: 2021-09-19).

## Kanpo estekak

* Datuak: Q611880
* Multimedia: Strombolian eruptions / Q611880
# Erustes

Erustes Toledoko udalerria da, Torrijos eskualdean dagoena.
2009ko urtarrilaren 1eko erroldaren arabera 255 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1644295
* Multimedia: Erustes / Q1644295
# Erval Velho

Erval Velho Brasilgo udalerri bat da, Santa Catarina estatuan kokatua. 4.885 biztanle ditu 207,359 km²ko eremuan.

## Ikus, gainera

* Santa Catarina

## Kanpo estekak

* Datuak: Q927128
* Multimedia: Erval Velho / Q927128
# Erupzio minoikoa

Erupzio minoikoa edo Therako erupzioa Santorinin gertaturiko sumendi-erupzioa izan zen, 6 edo 7ko sumendi-leherketa indize eta 60 km³-ko dentsitate litiko baliokidea zituena. K.a. 2. milurtekoaren erdialdean gertatutakoa, historiako inoizko erupziorik handienetariko bat izan zen. Thera uhartea (egungo Santorini) guztiz- tartean Akrotiri hiri minoikoa- suntsitu ez ezik, lurrikarek eta tsunamiek inguruko uharteak eta Kreta ere kaltetu zituzten.
Egun ez dugu garai hartako lehen mailako iturririk baina litekeena da zenbait greziar mitoen (batez ere Atlantidarena) inspirazioa izatea. Egipton asaldura sortu zuen, eta txinatar kroniketan ere aipatu zuten. Erupzioaren data zehatza zalantzazkoa da, nahiz eta aditu gehienen ustez udan gertatu.

## Erreferentziak

* ↑ (Ingelesez) «The size of the Minoan eruption» VolcanoDiscovery.
* ↑ (Ingelesez) Hardy, DA. Therea and the Aegean World III. in: Chronology (Proceedings of the Third International Congress, Hardy DA, editor). III.
* ↑ (Ingelesez) Oppenheimer, Clive. (2003). «Climatic, environmental and human consequences of the largest known historic eruption: Tambora volcano (Indonesia) 1815» Progress in Physical Geography 27 (2): 230–59. doi:10.1191/0309133303pp379ra..
* ↑ Greene, MT. (2000). Natural Knowledge in Preclassical Antiquity. Johns Hopkins University Press ISBN 978-0-8018-6371-4..
* ↑ Panagiotakopulu, E.; Higham, T.; Sarpaki, A.; Buckland; Doumas, C.. (2013). «Ancient pests: the season of the Santorini Minoan volcanic eruption and a date from insect chitin» Naturwissenschaften 100: 683–689. doi:10.1007/s00114-013-1068-8...

## Kanpo estekak

* Datuak: Q1144693
* Multimedia: Thera eruption / Q1144693
# Erval Grande

Erval Grande Brasilgo udalerri bat da, Rio Grande do Sul estatuan kokatua. 4.930 biztanle ditu 285,725 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q590650
* Multimedia: Erval Grande / Q590650
# Erval Seco

Erval Seco Brasilgo udalerri bat da, Rio Grande do Sul estatuan kokatua. 6.787 biztanle ditu 363,893 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1785508
* Multimedia: Erval Seco / Q1785508
# Ervenik

Ervenik Kroaziako udalerri bat da, Šibenik-Knin eskualdean. Azken zentsuaren arabera 789 biztanle zituen.

## Kanpo estekak

* Datuak: Q518822
* Multimedia: Ervenik / Q518822
# Eskola islamiko (argipena)

Eskola islamiko terminoak hainbat adiera du:
* Islama erakusten duen erakunde edo ikastetxearen zentzuan, ikus Madrasa.
* Islamaren adar, korronte edo filosofia-ildoaren zentzuan, ikus Islamaren adar eta eskolak.
# Eskola ordutegi

Eskola ordutegia ikastetxe bateko lezioak edo klaseak antolatzeko modua da, astean zehar eta egunez egun, eskola zabalik dagoen ordu bakoitzean, ikasle talde bakoitzak zein irakasgai izango duen zehazten duena. Jolas orduak edo atsedenak noiz diren ere azaltzen du. Irakasleek ere bere eskola ordutegia dute, euren ordutegia eta eginbeharrak zehazten dituena, ikastalde bakoitzarekin.

## Kanpo estekak

* Datuak: Q1929648
* Multimedia: School timetables / Q1929648
# Eskola fisiokratiko

Ekonomian, eskola fisiokratikoa (grekerazko physeikratia edo "naturaren gobernua" esamoldetik), fisiokrazia edo fisiokratismo ere deitua, XVIII. mendean, 1756-1777 urte bitartean zehatzago, eta batik bat Frantzian garatu zen pentsamendu ekonomikoaren eskola bat da. Garaiko krisialdi ekonomikoari erreakzio moduan, fisiokratek edo eskola honetako ekonomilariek ekonomia gobernatu beharko luketen naturaren arauei jarraiki jokatzea defendatzen zuten. Hiru klase bereizita (klase ekoizlea, nekazariak biltzen zituena; klase jabegoduna, lurrak errentan jartzen zituztenak, eta klase antzua), aberastasuna sortzen zuen klasea ekoizlea zela frogatu zuten. Horrela, ekonomian lehenetsi eta bultzatu beharreko sektorea nekazaritza zela pentsatu zuten. Eskola honetako sortzaile eta burua François Quesnay ekonomilari eta medikua izan zen. Eskolako partaide nabarmenak izan ziren ere Victor Riquetti Mirabeauko markesa, Nicolas Baudeau, Du Pont de Nemours, Le Mercier de la Riviére eta François Guillaume Le Trosne. Atzerrian jarraipen eskasa izan zuten, baina Henry Pattullo irlandarrarengan eragin nabarnema izan zuen pentsamendu fisiokratikoak.

## Bibliografia

* Magill, Frank N. Survey of Social Science Economic Series 4. Salem Press, Pepperdine University: Pasedina Kalifornia.
* Higgs, Henry C.B. Palgrave's Dictionary of Political Economy Volume III. Reprints of Economic Classics: New York 196 BUT PEPA. Pensamiento Económico. Gráfica Panamericana: Pánuco, Mexiko 1948.
* Hobbes, Thomas: Tratado sobre el ciudadano. Leviatán. Vida de Thomas Hobbes de Malmesbury escrita por él mismo. Madril: Gredos, 2012. ISBN:=978-84-249-3651-8.

## Kanpo estekak

* Fisiokrazia, Gizapedian.
* Datuak: Q183244
* Multimedia: Physiocracy / Q183244
# Eskola kontseilu (Espainiako legedia)

Espainiako legedian, eskola kontseilua ikastetxearen kudeaketan hainbat ardura dituen organoa da. Berriki, LOMCE legeak erabaki ahalmenak kendu dizkio, eta kontsulta organo bihurtu du.
Eskola kontseiluak kide hauek ditu: administratzailea, eskolako zuzendariak, lau irakasle, juntako lau guraso, eskolako lau guraso eta bi ikasle.

## Erreferentziak

* ↑ «170 ikastetxe baino gehiagok ez dute aplikatuko LOMCE euren eskola kontseiluetan», Euskal Herriko Ikasleen Gurasoen Elkartea, 2014-11-27.

## Kanpo estekak

* Datuak: Q25478530
# Eskola partikular

Eskola partikularrak edo klase partikularrak ikasleek euren eskola orduetatik kanpo jasotzen dituzten eskolak dira, banaka edo talde baten baitan, eurek ordainduta, eta eskola nagusiko ikasgaietan lagundu eta gehien bat etxeko lanak egiten laguntzeko eta batez ere azterketak prestatzen laguntzeko. Gehienetan ikasteko zailtasunak dituzten ikasleek hartzen dituzte eskola partikularrak, baina kasu batzuetan bere kabuz lortuko lituzketenak baino errendimendu hobeak izateagatik hartzen dituzte.
Eskola partikularrak irakaslearen edo ikaslearen etxebizitzan, irakasleak bere kabuz lan egiten duenean, edo ikastegi baten baitan (akademia izenekoak, sarri) eman daitezke.
Eskola partikularrak ikasgai edo irakasgai jakin batean edo batzuetan espezializa daitezke. Ikasleak sarrera probetan edo hautaketa zorrotza egiteko prestatzen diren azterketak prestatzen dituzten eskola partikular edo akademia bereziak ohikoak dira lehia sustatzen duten hezkuntza sistemetan. Horrelako akademia edo eskola partikularren helburua izaten da ikasleei ahalik eta informazio gehien ematea eta ikasleen memorian finkatzea informazio kopuru handia ahalik eta eperik laburrenean. Helburua da ikasleek lehia-azterketan eskatutako nota ahalik eta altuena lortzea, edo hautaketa egiten duen erakundean sartzeko beste eskakizun batzuk betetzea, hala nola hizkuntza-trebetasuna (adibidez: C1 maila).

## Kritika

Batzuetan, horrelako eskolak edo akademiak kritikatzen dira, beren testuinguruko hezkuntza sistema osoarekin batera, buruz ikasteko azaleko teknikekin jokatzen dutelako eta ikaskuntzan zentratu beharrean eta pentsamendu eta analisi kritikoa sustatu beharrean azaleko trebezia batzuk, modu errepikakorrean, lantzen dituztelako, besterik gabe.
# Eskola peripatetiko

Eskola peripatetikoa Aristotelesen Antzinako Greziako jarraitzaileek, peripatetikoek alegia, osatu zuten eskola filosofikoa da. Erdi Aroko eta Aro Modernoko aristotelikoengandik bereizi egin behar da. Teofrasto izan zen eskolaren sustatzaile nagusia; eskola horretara bildu daitezke, halaber, Eudemo Rodaskoa, Aristoxeno Tarentokoa, Dizearko Mesinakoa eta Demetrios Falerokoa. Izena Aristotelesek Lizeoa ezarri zuen tokitik dator, antzinako grezieratik transkribatuta peripatos dena (euskaraz, korridore estalia), eta ez hedaduraz eta uste ohi den bezala, eskolak pasieran jasotzen zituztelako.

## Erreferentziak

* ↑ (Gaztelaniaz) Ferrater Mora, José. «Peripatéticos» Diccionario de Filosofía.

## Kanpo estekak

* Datuak: Q194414
* Multimedia: Lykeion / Q194414
# Eskola kalea (Gasteiz)

Gasteizko Eskola kalea Alde Zaharrean dago. Hiribilduaren jatorrizko trazatuaren hiru kaleetako bat da, Frai Zacarias Martinez eta Santa Maria kaleekin batera.

## Kokapena

Alde Zaharraren goiko aldean dago. Frai Zakarias Martinez kalean hasten da, Goiuri Jauregiaren ondoan, eta Santa Maria plazaraino iristen da.

## Luzera

310 metro inguruko luzera du. Ezkerreko espaloian 11 zenbakiraino iristen da eta eskuinekoan 22raino.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera 1864 urteko udan eskolak eraiki ziren kale honetan.

## Eraikinak

* Ramon Bajo ikastetxea
* Landatxo kiroldegia
* Erdi Aroko Hiriguneko Enpresa Zentroa

## Kanpo estekak

* Datuak: Q56598043
* Multimedia: Calle de las Escuelas, Vitoria-Gasteiz / Q56598043
* ↑ (pdf) Gasteizko Toponimia. .
# Erregela (marrazketa)

Erregela terminoarekin izendatzen da marrazketa teknikoan lerro zuzenak marrazten laguntzeko marrazketa lanabes guztiei. Badaude erregela graduatuak, eskala-erregelak eta inolako eskala ez daukaten erregelak ere.

## Lotutako beste tresna eta kontzeptu batzuk

* Nonioa.
* Kalkulu erregela.
* konpas (tresna).
* Eskalimetroa.
* Metroa.
* Flexometroa.
* Zinta metrikoa.
* Kutxatila geometrikoa.
* Angelu-garraiagailua.
* Eskuaira.
* Kartaboia.
* Eskuaira-jokoa.
* Eskuaira konbinatua.
* Eskuaira irristailua.

## Kanpo estekak

* Datuak: Q65216836
# Erregela paralelo

Paralex erregela edo erregela paraleloa esaten zaio eskuz egindako tradiziozko marrazketa teknikoan marrazketa-mahai edo marrazketa-tauletan erabiltzen ziren erregela bereziei, polea eta hari, sokatxo edo errail txikien bidez mugitu eta finkatzen zirenak.
Paralex erregelekin eta arkatz edo markatzaileekin lerro horizontal paraleloak zuzenean marrazteko aukera zegoen. Eskuaira eta kartaboi joko bat erabilita perpendikularrak eta horizontalarekin batera angelu ohikoenak erraz marrazteko balio zuten.

## Ikus, gainera

* T erregela.
* Marrazketa-mahaia.
* Marrazketa-taula.

## Kanpo estekak

* Datuak: Q65216839
# Erregentzia (Indonesia)

Erregentzia (bahasa indonesiarrez kabupaten), Indonesiako probintzia baten banaketa administratibo bat da. Kabupaten izena, batzuetan, barruti edo udalerri bezala itzultzen da. Erregentziak, azpibarrutietan banatzen dira.

## Historia

"Erregentzia" izena, herbeheretarren aro kolonialean sortzen da, non, erregentziak, "regentschap" (pluralean "regentschappen") bezala ezagutuak nederlanderaz, erregenteek administratzen zituzten. Erregenteak, hau da bertako buruzagiek, nagusiki musulmandarrak, eta tribuetako buruzagiek, herbeheretarrek baino protokolo maila altuagoak izan zituzten, herbeheretarrek Herbehereen ordezkari edo kontseilari lanak baino ez baitzituzten egin. Baina, botere legal eta militarra, Gobernari Orokorraren esku geratu zen Batavian (ondoren Jakarta), Javan, eta horregatik domeinatu zuen gobernu herbeheretarrak.

## Kanpo estekak

* Datuak: Q3191695
* Multimedia: Regencies of Indonesia / Q3191695
# Erregeorde

Erregeordea, erregearen ordez gobernatzen duen pertsona da. Normalean botere honetaz arduratzen den gobernaria, monarka bat adin txikikoa denean, ezgaia denean, edo gaitasungabetu dutenean izaten da.

## Kanpo estekak

* Datuak: Q477406
* Multimedia: Regents / Q477406
# Erregerena

Erregerena, Nafarroa Garaian dagoen euskal mendia da.
Garai batean Nafarroako erregeena zen mendi hau, baina konkistaren ondotik Espainiako koroak bereganatu zuen. Zorionez, egun jabetza Eugiko kontzejuarena da. Mendi honen malda luzeak pagadi zabalek hartuta daude, zuhaitzak ia gailurreraino bertaraino iristen direlarik. Erregerenak gailur bikoitza du.
Iparraldekoa, Arteko Gaina izenekoa, garbia eta garaiena da SITNAren arabera. Bertan izanik, ordea, hegoaldekoak ematen du altuen. Azken gailur hau, hegoaldekoa, basoak harturik dago, baina piramide itxurako harkaitz batzuk daude mendebaldean, ikuspegi mugatu baina eder bat eskaintzen dutenak.
Beste izenak: Alkozarko gaina, Erregeren Hartsua, Elikadoreko gaina.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Erregerena (Mendikat)

## Kanpo estekak

* Erregerena, http://www.euskal-herria.org/.
# Eva Marie Saint

Eva Marie Saint, (Newark, 1924ko uztailaren 4a) estatubatuar aktorea da. 1954an Emakumezko bigarren aktore onenaren Oscar saria irabazi zuen.

## Filmografia

| Urtea | Filma | Pertsonaia |
| 1954 | On the Waterfront | Edie Doyle |
| 1956 | That Certain Feeling | Dunreath Henry |
| 1957 | A Hatful of Rain | Celia Pope |
| 1957 | Raintree Country | Nell Gaither |
| 1959 | North by Northwest | Eve Kendall |
| 1960 | Exodus | Kitty Fremont |
| 1962 | All Fall Down | Echo O'Brien |
| 1965 | 36 Hours | Anna Hedler |
| 1965 | The Sandpiper | Claire Hewitt |
| 1966 | The Russians Are Coming, the Russians Are Coming | Elspeth Whittaker |
| 1966 | Grand Prix | Louise Frederickson |
| 1968 | The Stalking Moon | Sarah Carver |
| 1970 | Loving | Selma Wilson |
| 1972 | Cancel My Reservation | Sheila Bartlett |
| 1986 | Nothing in Common | Lorraine Basner |
| 1997 | Time to Say Goodbye? | Ruth Klooster |
| 2000 | I Dreamed of Africa | Franca |
| 2005 | Don't Come Knocking | Howard's mother |
| 2005 | Because of Winn-Dixie | Miss Franny |
| 2006 | Superman Returns | Martha Kent |
| 2014 | Winter's Tale | Adult Willa |
* Datuak: Q228928
* Multimedia: Eva Marie Saint / Q228928
# Eva María Gorri

Eva María Gorri Gil (Erriberri, 1968ko maiatzaren 7a) nafar politikaria da. Jaioterriko zinegotzia, UPN-PPren zerrendentan Espainiako diputatua izan zen.
# Eva Lin

Eva Lin (Manila, Filipinak, 1985eko maiatzaren 4) filipinar jatorriko emakumezko aktore pornografiko transexuala da.
Filipinetan jaioa, 9 urterekin Ameriketako Estatu Batuetara joan zen bere ahizparekin batera eta beraien aitona-amonekin bizitzen jarri ziren San Frantzisko inguruan.
21 urte zituenean San Frantziskoko transexualentzako Divas gau klubean lan egiten zuen zerbitzari eta dantzari exotiko. Bertan lanean zegoela, Yasmin Lee aktore pornografiko ezaguna ezagutu zuen eta helduentzako zinemagintzan hasteko gogoa piztu zitzaion. 2011ko maiatzean, 26 urterekin, hasi zen aktore eta berehala egin zen ezagun.

## Sariak

* 2014: AVN Saria urteko aktore​ ​transexualik​ ​onenaren​ ​kategorian
* 2013: XBIZ Saria urteko aktore​ ​transexualik​ ​onenaren​ ​kategorian
* 2012: Tranny Saria aurpegi berririk ​onenaren​​ kategorian
* 2012: Tranny Saria hardcore aktorerik​ ​onenaren​​kategorian
* 2012: Tranny Saria eszenarik​ ​onenaren ​​kategorian (Honey Foxx eta Sebastian Keys aktoreekin partekatutako saria)

## Kanpo estekak

* Webgune ofiziala
* Datuak: Q15846411
* Multimedia: Eva Lin / Q15846411